СИСТЕМА за определяне на резултатите при провеждането на конкурс за длъжността „младши експерт “

в дирекция „АКРРДС“, Областна администрация – Кюстендил

Комисията одобри три различни варианта на тест. Всеки вариант на тест включва 20 затворени въпроса с избираеми отговори, като всеки от въпросите има само един верен отговор.

В съответствие с разпоредбата на чл. 34, ал. 3 и ал. 4 от Наредбата за провеждане на конкурсите и подбора при мобилност на държавни служители (НПКПМДС), конкурсната комисия реши:

Времето за решаване на теста е 30 минути.

Резултатите от теста се определят, както следва:

• Всеки верен отговор на въпрос от раздел І на теста/пет/ въпроса/, се присъжда по 1 /една / точка.

• Всеки верен отговор на въпрос от раздел ІІ на теста/10 въпроса/, се присъжда по 2/ две / точки.

• Всеки верен отговор на въпрос от раздел ІІІ на теста/5/ въпроса/, се присъжда по 3/три / точки.

Максималният резултат от теста е 40 точки.

Минималният резултат, при който кандидатът ще се счита за успешно издържал теста, е 28 точки.

Всеки кандидат отбелязва отговорите със син химикал, като буквеното означение на избрания отговор се загражда с кръг или X. В случай, че е маркиран повече от един отговор, се счита, че на въпроса не е даден верен отговор.

Не се допуска нанасянето на каквито и да е поправки, дописване или изтриване в условията и в отговорите. В тези случаи се счита, че на съответния въпрос не е даден верен отговор.

Комисията прие, че интервюто е с по-голяма относителна тежест, поради което резултатите от теста ще се умножат с коефициент 3, а резултатите от интервюто ще се умножат с коефициент 5.

На основание чл. 42, ал. 1 от НПКПМДС, комисията реши:

Минималният резултат, при който кандидатът ще се счита за успешно издържал интервюто, е 4,00.

Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю – Приложение № 5 към чл. 42, ал. 4 от НПКПМДС.

Общият резултат, вписан във Формуляра за преценка на кандидата от интервю от всеки член на комисията, е средноаритметична величина от оценките по отделните компетентности по 5-степенна скала.

Общият резултат от интервюто на кандидата е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая.

При постигнат на интервюто резултат под минималния 4,00 кандидатът не сформира окончателен резултат и не се класира.

Съгласно чл. 43, ал. 1 от НПКПМДС окончателният резултат на кандидата е сбор от резултатите, получени на теста и на интервюто, умножени съответно с коефициенти 3 и 5, определени от комисията.